روسیا بؤیوک بریتانیانین آنتی-روسیا سیاست‌لری سببیندن حربی-سیاسی، مئدیا و علمی توپلومو تمثیل ائدن 23 وطنداشینا تحریم قراری‌نین وئریلدیگینی آچیقلاییب.
بو حاقدا روسیا خاریجی ایشلر ناظیرلیگی معلومات یاییب.
آچیقلامادا لندونون شخصی تحریم مکانیزمیندن ایستیفاده ائده‌رک و کیئو رهبرلیگینه هرطرف‌لی دستک وئره‌رک آنتی-روسیا سیاستی حیاتا کئچیردیگی بیلدیریلیب.
بو وضعیتله علاقه‌دار اونلارین روسیایا گیریشینه قاداغا قویولوب.
آچیقلامادا بیلدیریلیب کی، روسیایا گیریشی قاداغان ائدیلن‌لر آراسیندا اوکراینا سلاح‌لی قوه‌لری عضو‌لری‌نین تعلیمینه نظارت ائدن بؤیوک بریتانیا باش قرارگاه رئیسی آدمیرال تونی راداکین، لندونون اوکراینا سیاستینی ایستیقامتلندیرن سیما‌لاردان بیری اولان بریتانیا بیرگه کشفیات کومیته‌سی‌نین صدری مادلین الساندرین‌ین ده آدلاری وار.
